У Нясвіжскай цэнтральнай раённай бібліятэцы імя Паўлюка Пранузы адбыўся конкурс юных чытальнікаў “І не знікаць паэтам вечна”, прымеркаваны да 135-годдзя з дня нараджэння славутых песняроў Беларусі Янкі Купалы і Якуба Коласа. З урокаў літаратуры мы ведаем, што гэтыя пісьменнікі — знакавыя постаці для Беларусі. Яны вучылі любіць свой край, сваю мову. Іх бессмяротныя радкі хвалююць і нікога не пакідаюць абыякавымі.